EUROOPA PARLAMENDI RESOLUTSIOON,  
17. aprill 2013,  
tähelepanekutega, mis on Euroopa tööohutuse ja töötervishoiu agentuuri 2011. aasta eelarve 
täitmisele heakskiidu andmist käsitleva otsuse lahutamatu osa  
EUROOPA PARLAMENT,  
— võttes arvesse Euroopa tööohutuse ja töötervishoiu agentuuri 2011. aasta lõplikku raamatupidamise 
aastaaruannet,  
— võttes arvesse kontrollikoja aruannet Euroopa tööohutuse ja töötervishoiu agentuuri eelarveaasta 2011 
raamatupidamise aastaaruande kohta koos agentuuri vastustega (  1 ), 
— võttes arvesse nõukogu 12. veebruari 2013. aasta soovitust (05753/2013 – C7-0041/2013),  
— võttes arvesse Euroopa Liidu toimimise lepingu artiklit 319,  
— võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb 
Euroopa ühenduste üldeelarve suhtes kohaldatavat finantsmäärust, (  2 ) eriti selle artiklit 185,  
— võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 
966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega 
tunnistatakse kehtetuks nõukogu määrus (EÜ, Euratom) nr 1605/2002, (  3 ) eriti selle artiklit 208,  
— võttes arvesse nõukogu 18. juuli 1994. aasta määrust (EÜ) nr 2062/94 Euroopa tööohutuse ja tööter ­
vishoiu agentuuri loomise kohta, (  4 ) eriti selle artiklit 14,  
— võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinants ­
määruse kohta asutustele, millele viidatakse Euroopa ühenduste üldeelarve suhtes kohaldatavat finants ­
määrust käsitleva nõukogu määruse (EÜ, Euratom) nr 1605/2002 artiklis 185, (  5 ) eriti selle artiklit 94,  
— võttes arvesse kodukorra artiklit 77 ja VI lisa,  
— võttes arvesse eelarvekontrollikomisjoni raportit ning tööhõive- ja sotsiaalkomisjoni arvamust (A7- 
0085/2013),  
A. arvestades, et kontrollikoda märkis, et ta sai piisava kindluse Euroopa tööohutuse ja töötervishoiu 
agentuuri (edaspidi „agentuur”) 2011. aasta raamatupidamise aastaaruande usaldusväärsuse ja selle 
aluseks olevate tehingute seaduslikkuse ja korrektsuse kohta;  
Eelarvehaldus ja finantsjuhtimine  
1. võtab kontrollikoja aruande põhjal teadmiseks, et agentuuri 2011. aasta eelarve oli 16,4 miljonit eurot 
(2010. aastal 15,5 miljonit eurot), mis kujutab endast 5,8 % suurenemist;ET L 308/296 Euroopa Liidu Teataja 16.11.2013  
( 1 ) ELT C 388, 15.12.2012, lk 219.  
( 2 ) EÜT L 248, 16.9.2002, lk 1.  
( 3 ) ELT L 298, 26.10.2012, lk 1.  
( 4 ) EÜT L 216, 20.8.1994, lk 1.  
( 5 ) EÜT L 357, 31.12.2002, lk 72.
2. peab samal ajal kahetsusväärseks, et 2011. aasta kogueelarve assigneeringute tühistamise määr oli 8 % 
(1,3 miljonit eurot), mis tähendab kahekordistumist võrreldes 2010. aasta määraga (4 %), mis näitab 
raskusi aasta tööprogrammis ettenähtud tegevuse elluviimisel ja eelarve aastasuse põhimõtte järgimisel; 
nõuab, et tulevikus esitataks realistlikum ja teostatavam programm;  
3. võtab agentuuri andmete põhjal teadmiseks, et 2011. aasta eelarve täitmise määr oli üldiselt parem kui 
2010. aastal, eriti seoses C8 assigneeringute tühistamisega ja C1 assigneeringute ülekandmise vähenda ­
misega III jaotises (tegevuskulud); märgib, et 2011. aasta assigneeringute tühistamise suurem määr oli 
osaliselt tingitud mõnest täitmata ametikohast agentuuris ja vajadusest mitte alustada mahukamat 
tegevust (OSHwikipedia projekt: tööohutuse ja -tervishoiu võrguentsüklopeedia) enne rahvusvahelise 
koostöö tagamist; kutsub agentuuri üles olukorraga tegelema ja teavitama eelarve täitmisele heakskiidu 
andmise eest vastutavat institutsiooni võetud meetmetest;  
4. märgib murega, et ehkki agentuuri finantseeskirjade ja selle rakenduseeskirjade kohaselt tuleb füüsiline 
inventuur läbi viia vähemalt üks kord iga kolme aasta tagant, oli seda kontrollikoja auditi ajaks tehtud 
viimati 2006. aastal;  
5. võtab agentuuri andmete põhjal teadmiseks, et füüsiline inventuur viidi läbi 2012. aastal;  
Asukoha leping  
6. märgib murega, et kontrollikoda tegi kindlaks, et agentuur ei ole sõlminud asukoha lepingut;  
7. võtab agentuuri vastusest teadmiseks, et läbirääkimised agentuuri asukoha lepingu üle kestavad ja et 
varem kokkulepitud lepingu eelnõu üle peeti uuesti mitme ministeeriumiga konsultatsioone; kutsub 
agentuuri üles teavitama eelarve täitmisele heakskiidu andmise eest vastutavat institutsiooni nõueteko ­
haselt läbirääkimiste edenemisest ning palub agentuuri asukohaliikmesriigil astuda samme läbirääkimiste 
kiirendamiseks ja sõlmida asukoha leping lähitulevikus;  
Tulemuslikkus  
8. kutsub komisjoni üles koostöös Euroopa Koolitusfondi, Euroopa Kutseõppe Arenduskeskuse, Euroopa 
Elu- ja Töötingimuste Parandamise Fondi ning Euroopa tööohutuse ja töötervishoiu agentuuriga põhja ­
likult analüüsima nende ametite vahelist sünergiat ja enne seda, kui vaagitakse otsuseid ametite päde ­
vuse ja töömeetodite muutmise kohta, teavitama eelarve täitmisele heakskiidu andmise eest vastutavat 
institutsiooni nende nelja ameti võimalikust suuremast integreerimisest; kutsub nimetatud ameteid ja 
komisjoni üles hindama, kas tihedam koostöö võiks anda mastaabisäästu ja võimaldada tegevuse 
optimeerimist;  
Siseaudit  
9. märgib, et 2011. aastal esitas agentuuri siseauditi talitus auditiaruande „Euroopa tööohutuse ja tööter ­
vishoiu agentuuri veebisait ja välissuhtlus”, milles ei esitatud ühtegi kriitilise tähtsusega soovitust ning 
esitati kaks väga olulist ja viis olulist soovitust; märgib, et juhtkond aktsepteeris kõiki seitset soovitust 
ning viis need juba ellu (kuus seitsmest 2011. aastal ja viimase 2012. aastal); märgib, et agentuur viis 
läbi Euroopa tööohutuse ja töötervishoiu agentuuri IT-ülesannete hindamise ja andis välja vastava 
aruande ning vaatas läbi eelnevate auditite soovituste seisu;  
10. viitab eelarve täitmisele heakskiidu andmise otsusele lisatud muude horisontaalsete tähelepanekute osas 
oma 17. aprilli 2013. aasta resolutsioonile (  1 ) ametite tulemuste, finantsjuhtimise ja kontrolli kohta.ET 16.11.2013 Euroopa Liidu Teataja L 308/297  
( 1 ) Vastuvõetud tekstid, P7_TA(2013)0134 (vt  Euroopa Liidu Teataja  lk 374).